Žudynės Charlie Hebdo redakcijoje

Žudynės „Charlie Hebdo“ redakcijoje įvyko 2015 m. sausio 7 d. Jų metu trys kaukėti užpuolikai įsiveržė į satyrinio savaitraščio „Charlie Hebdo“ redakciją ir automatais sušaudė 12 žmonių, tarp jų 2 redakciją saugojusius policininkus. Dar 11 žmonių buvo sužeista.Charlie Hebdo: Gun attack on French magazine kills 12

Trys įtariamieji iššovė apie 50 šūvių ir pabėgo iš įvykio vietos automobiliu.

Iš karto po įvykio socialiniais tinklais išplito redakcijos darbuotojus paremiančios žinutės su užrašu „Je suis Charlie“ (Aš esu Charlie), taip pat Paryžiuje, kituose didesniuose Prancūzijos miestuose bei Europos valstybėse žmonės išėjo į gatves palaikyti žurnalistus.Dešimtys tūkstančių žmonių Europoje renkasi į demonstracijas

Sausio 8 d. pietų Paryžiuje vienas nusikaltėlis (vėliau įvardintas kaip Amedy Coulibaly) nušovė policininkę ir sužeidė gatvės šlavėją.UPDATE PROFILE The Kouachi brothers and Amedy Coulibaly: comrades in terrorism 

Sausio 9 d. policija surado įtariamuosius ir pradėjo jų gaudynes iki Dammartin-en-Goële miestelio. Ten žudikai su vienu įkaitu užsidarė spaustuvėje. Tuo pačiu metu viename Paryžiaus priemiesčių Amedy Coulibaly įsiveržė į košerinio maisto parduotuvėlę ir ten paėmė kelis įkaitus.Charlie Hebdo attack: French officials establish link between gunmen in both attacks

Po kelių valandų Prancūzijos policija vienu metu šturmavo abi įkaitų paėmimo vietas. Policija nukovė visus tris žudikus abejose vietose ir išlaisvino įkaitus. Amedy Coulibaly, įkaitais paėmęs parduotuvės lankytojus, nužudė keturis iš jų dar iki policijos reido.As it happened: France sieges end

Iš viso per šias dienas žuvo 20 žmonių, sužeistas 21. Visi trys įtariamieji buvo nušauti.

Likusi žurnalo „Charlie Hebdo“ redakcija paskelbė, kad stengsis išleisti trijų milijonų tiražo kitos savaitės numerį, lyginant su įprastu 60 000 tiražu. Ant šio numerio viršelio vėl bus pavaizduotas pranašas Mahometas, laikantis rankose plakatą su užrašu „Je suis Charlie“, o virš jo galvos bus užrašas „Tout est Pardonné“ („viskas yra atleista“).Charlie Hebdo’s New Issue Has Muhammad on the Cover Vėliau tiražas padidintas iki 5 milijonų, kilus dideliam ažiotažui ir daugelyje pardavimų vietų pritrūkus žurnalo kopijų.Charlie Hebdo attack: Rush to buy new 'survivors' issue'

Šis įvykis daugiausiai gyvybių nusinešęs teroro aktas Prancūzijoje nuo 1961 m., kai buvo nužudyti 26 žmonės.L’attentat le plus meurtrier depuis Vitry-Le-François en 1961

 Šaltiniai 

Kategorija:Terorizmas Prancūzijoje
Kategorija:2015 metai
Kategorija:Prancūzijos istorija
Kategorija:Paryžius
Kategorija:Islamo terorizmas